3. ΝΟΜΟΘΕΤ. ΔΙΑΤΑΓΜΑ της 16/19 Απρ. 1923 Περί τροποποιήσεως και συμπληρώσεως των ποινικών διατάξεων του Νόμ. 1165 και των νόμων περί φορολογίας του καπνού και σιγαροχάρτου κλπ. Άρθρ.1-4.(Αναπροσαρμόζονται τα πρόστιμα των άρθρ. 90-93 και τροποποιούνται τα άρθρ. 93, 94, 95, 100, 107 και 104 του Τελων. Κώδικος 1165). Άρθρ.5.-Καταργούνται αι ποινικαί διατάξεις του Νόμ. 659 της 29 Αυγ. 1915 περί συμπληρώσεως των διατάξεων του Νόμ. 651, περί απαγορεύσεως της εξαγωγής και της επαναφοράς των εμπορευμάτων. Άρθρ.6.-(Αναπροσαρμόζονται τα πρόστιμα του Κώδικος φορολογίας καπνού Βλ. το. 28). Άρθρ.7.-(Τροποποιείται το άρθρ. 133 του Νόμ. 1165). Άρθρ.8-10.(Αναπροσαρμόζονται τα πρόστιμα των νόμων περί λαθρεμπορίας καπνού και περί μονοπωλίων πετρελαίου, πυρείων κλπ. περί ων βλ. τόμ. 28). Άρθρ.11.-1.Απαγορεύται η εισαγωγή άλατος εκ του εξωτερικού και να τίθηται άλας υπό διαμετακόμισιν. 2.Επί τη λαθραία εισαγωγή άλατος εφαρμόζονται και άπασαι αι εν ισχύϊ διατάξεις περί λαθρεμπορίας, του Τελωνειακού Κώδικος, προς υπολογισμόν δε της επιβλητέας χρηματικής ποινής ως εισαγωγικόν τέλος ορίζεται μία δραχμή κατά χιλιόγραμμον άλατος. 3.Εις εξαιρετικάς περιπτώσεις, προκαλουμένας εξ ανωτέρας βίας, επιτρέπεται εις τον Υπουργόν των Οικονομικών να χορηγή εις ιδιώτας αδείας μεταφοράς άλατος εκ του Παλαιού Βασιλείου εις τας Νέας Χώρας. 4.Κυρούνται άπασαι αι άχρι τούδε χορηγηθείσαι τοιαύται άδειαι μεταφοράς άλατος. 5.Καταργείται το άρθρ. ΔΖ΄ του Δ. της 11/23 Απρ. 1833. 